PM बोले- ये गाली की सेंचुरी लगाने की राह पर, राहुल का जवाब - जो मैं बोलता हूं, वो मैं करता हूं
Karnataka Election (Vidhan Sabha Chunav Update) 2023 Update  प्रधानमंत्री Modi की चित्रदुर्ग, विजयनगरा, सिंधानपुर और कलबुर्गी में जनसभा आज
कर्नाटक विधानसभा चुनाव प्रचार के लिहाज से आज का दिन काफी व्यस्त रहा। पीएम नरेंद्र मोदी ने जहां दुर्गपुर, विजयनगर और सिंधनौर में जनसभा को संबोधित किया। वहीं, राहुल ने दो रैलियां कीं। आज फिर पीएम ने कांग्रेसी नेताओं द्वारा उनके ऊपर की जा रही अभद्र टिप्पणी को याद करते हुए कहा- ये लोग गाली की सेंचुरी लगाने की राह पर हैं।
वहीं, राहुल गांधी ने तुमकुरु और हरिहर में जनसभा को संबोधित किया। राहुल ने कहा - कर्नाटक में भाजपा ने चोरी से सरकार बनाई है। भाजपा ने 3 साल पहले लोकतंत्र को खत्म कर इसे चुरा लिया। पीएम कर्नाटक सरकार के भ्रष्टाचार पर क्यों नहीं बोल रहे हैं? उन्हें बताना चाहिए कि कर्नाटक में भ्रष्टाचार को रोकने के लिए उन्होंने क्या कदम उठाए हैं।
कर्नाटक चुनाव से जुड़ी हर खबर के लिए जुड़े रहें LIVE अपडेट से...
देखिए पीएम मोदी के रोड शो की तस्वीर...
PM मोदी के सिंधनौर रैली के बयान...
1. कांग्रेस के पास विकास मुद्दा ही नहीं है
कांग्रेस के पास जनता से जुड़ा न कोई मुद्दा है और न ही कोई विजन बचा है। ये लोग स्नेह और अपनत्व से अभिभूत कर देने वाले कर्नाटक की मान-मर्यादा का ध्यान रखना भी भूल चुके हैं।
2. देश में संकट आने पर कांग्रेस-JDS ने राजनीति की
जब-जब देश पर संकट आया है, तब कांग्रेस और जेडीएस के नेताओं ने उस संकट पर भी राजनीति की है। आजकल सूडान में गृहयुद्ध चल रहा है। गोलियां चल रही हैं, हाहाकार मचा हुआ है। हम एक-एक भारतीय को सुरक्षित वापस लाने में रात-दिन जुटे हुए हैं, लेकिन कांग्रेस के नेताओं ने इस पर भी राजनीति की और अनेक परिवारों को भड़काने का काम किया।
सिंधनौर में रैली के बाद पीएम यहां से रवाना हुए तो उनके काफिले में शामिल आर्मी का काफिला कीचड़ में फंस गया। इससे पहले मंगलवार को ही कर्नाटक में कांग्रेस नेता के हेलिकॉप्टर के कॉकपिट की कांच से पतंग टकरा गई थी। जिसके बाद हेलिकॉप्टर की इमरजेंसी लैंडिंग करानी पड़ी थी।
प्रियंका गांधी ने रोड शो निकाला, मांड्या में जनसभा में संबोधित किया 
जब रोड शो के दौरान सफाईकर्मी के रानी ने प्रियंका गांधी से मिलने की इच्छा जताई, तो प्रियंका खुद उन्हें गाड़ी पर ले आईं। 
कांग्रेस अध्यक्ष डीके शिवकुमार के हेलीकॉप्टर से बाज टकराया 
कांग्रेस ने जारी किया घोषणा पत्र- बजरंग दल पर प्रतिबंध का वादा
कांग्रेसा अध्यक्ष मल्लिकार्जुन खड़गे ने मंगलवार को कर्नाटक के लिए पार्टी का घोषणा पत्र जारी किया। कांग्रेस पार्टी ने सरकार बनने पर बजरंग दल जैसे संगठनों को बैन करने का वादा किया है। कांग्रेस ने हर परिवार काे 200 यूनिट मुफ्त बिजली, परिवार की प्रत्येक महिला मुखिया को हर महीने 2 हजार रुपए देने की घोषणा की है। साथ ही बेरोजगार ग्रेजुएट को दो साल के लिए 3 हजार रुपए और डिप्लोमा होल्डर्स को 1,500 रुपए प्रति माह देने का ऐलान किया है। पूरी खबर पढ़ें...